Subject: FW: Teie viide: 8-1/21-003/511-1 (Muide tee ühenduse rajamise projekteerimistingimuste menetlusse kaasamine)
From: "Tiit Vunk" <[email-masked]>
To: "MNT Teed" <[email-masked]>
Date: Wed, 21 Jan 2026 16:02:47 +0200

From: info <[email-masked]>
Sent: Wednesday, January 21, 2026 3:54 PM
To: Tiit Vunk <[email-masked]>
Subject: RE: Teie viide: 8-1/21-003/511-1 (Muide tee ühenduse rajamise
projekteerimistingimuste menetlusse kaasamine)

Tere!

Aitäh sisuka kohtumise eest.

Lisan kirjale Tartu Agro AS-i seisukoha seoses Muide tee
projekteerimistingimuste osas.

Oleme valmis edasisteks aruteludeks.

Lugupidamisega

Andres Härm

50 499 58

From: Tiit Vunk <[email-masked]
<mailto:[email-masked]> >
Sent: Wednesday, January 14, 2026 3:16 PM
To: Tartu Agro AS <[email-masked] <mailto:[email-masked]> >
Subject: RE: Teie viide: 8-1/21-003/511-1 (Muide tee ühenduse rajamise
projekteerimistingimuste menetlusse kaasamine)

Tere

Tänan, et praegu kirjutate ja üle küsite. Püüan anda nii palju infot kui
ma suudan anda.

Siis kui me Tartu põhjapoolse ümbersõidu projekti koostasime, siis me
arvestasime sellega, et Muide tee on põhja poolsest otsast ühendatud
Tiksoja-Vorbuse teega ja me võime selle tee katkestada ning puudub üldse
vajadus sellele alternatiive otsida. Siis selgus see, et seda ühendust ei
saa võtta kui püsivat ühendust, kuna eriolukordade tõttu võidakse see
ühendus sulgeda. Siis oli vaja leida lahendus selleks, et Muide talu ei
jääks ühenduseta avalikult kasutatavale teele.

Oleme kaalunud järgmisi võimalusi:

1.	Rajada ühendus lõuna poolsest küljest kavandatava maanteega
paralleelse kogujateega.

Ehk siis sisuliselt see variant, mille olete oma kirjas välja toonud –
sama lahendusega nagu saab juurdepääsu Sepasalu kinnistu (79301:01:1450).
Lisasin manusesse joonised Kardla-Tartu lõigu põhiprojektist sellest
asukohast.

Sepasalu kinnistule oleme näinud ette lahenduse selliselt, et umbes 550m
pikkuses lõigus kasutavad Sepasalu kinnistu omanikud sama teed, mis on
mõeldud jalakäijatele ja jalgratturitele. Ehk teisisõnu tegemist on
ühiskasutusega teega. Me sooviksime sinna eelistatult rajada eraldi
teekoridore, kuid Hausi kinnistu (83101:003:0528) juures pole seda ruumi,
et sinna rajada 2 paralleelset teed. Me oleme ka praeguse lahendusega
sisuliselt Hausi kinnistu piiril ning kui me sooviksime sinna ühte teed
veel rajada, siis me peaksime minema Hausi kinnistusse sisse. See aga
vajaks ruumi Hausi kinnistul olevatest platsidest ning vähendaks
manööverdamisruumi nendel. Oleme seda võimalust arutanud Hausi kinnistu
omanikega, kuid nad leidsid, et see pole võimalik, sest manööverdamisruum
on neil niigi piiratud.

Seega oli ainus mõistlik võimalus kavandada sellele lõigule ühiskasutusega
tee. Kuna selle tee taga on ainult Sepasalu kinnistu ja see on
sõiduautodele tupiktee, siis me pidasime seda aktsepteeritavaks
lahenduseks. Muide tee ühendamist me aga sinna ei aktsepteeri, sest meie
hinnangul ei ole see liiklusohutu lahendus. Siis on seal juba liiklust
rohkem, ning tõenäoliselt hakkab seda kasutama ka põllumajandustehnika
põldudele pääsemiseks – st jalakäijate ja jalgratturitega võrreldes muutub
see liiklus seal sõidukitele läbivaks. See ei ole ohutu lahendus
jalakäijatele ja jalgratturitele.

Mõeldav pole ka kogu lahenduse nihutamine lõuna poole, et mahutada ära 2
paralleelset teed Hausi kinnistu juures, sest lõuna poolt piiravad meid
maad kuhu kavandatakse detailplaneeringuid ning kus on niigi keerulised
maade omandamise läbirääkimised käimas.

2.	Kaalusime ka varianti, et rajatakse viadukt olemasolevale Muide
teele üle Tartu põhjapoolse ümbersõidu. Tehniliselt on see teostatav, sest
Tartu põhjapoolne ümbersõit on selles asukohas ligikaudu 4m sügavusel maa
all ja viadukti rajamiseks ei ole vaja palju Muide teed tõsta. Aga see on
väga kallis lahendus ja seda varianti meil ei aktsepteeritud selle
lahenduse maksumuse tõttu.

3.	Kaalusime ka varianti, et ühendada Muide tee otse Tartu
põhjapoolse ümbersõiduga ja rajada sinna ristmik. Kuid see on vastuolus
tee projekteerimise normidega ning nagu 2. punktis tõin välja, siis Tartu
põhjapoolne ümbersõit on selles asukohas 4m sügavusel maa all. See oleks
väga mastaapne lahendus ja kogu see ristmiku ala tuleks maa sisse kaevata.
Ja kuna see muudaks laiemaks meil süvendi nõlvasid, siis tuleks olulisel
määral maad juurde võõrandada. Kokkuvõtvalt, see variant ei ole isegi
mõeldav ja peamiselt vastuolude tõttu tee projekteerimise normidega.

4.	Variant oleks säilitada juurdepääs läbi olemasoleva Tiigi ring
1//3 kinnistul asuva loomakasvatusfarmi territooriumi. Aga siiani on kõik
sellega seotud puudutatud osapooled leidnud, et see ei ole mõeldav variant
ning see on ka ajendanud meid otsima teisi lahendusi. Seega ilmselt siiski
pole ka see mõeldav variant.

5.	Teoreetiliselt oleks variant kavandada see tee teisele poole
kuusehekki raudteemaale. Kuid seal on eluhooned ja AS Eesti Raudteele
kuuluvad tehnovõrgud ning Eesti Raudtee ei luba oma maale raudteega mitte
seotud teid rajada. Ma kardan, et meil ei õnnestu sinna seda kavandada.
Kuid kui muud pääsu pole, siis me oleme valmis seda täiendavalt AS Eesti
Raudtee käest üle küsima käesoleva menetluse käigus.

Siin on praegu minu hinnang olukorrale. Menetlust me selleks läbi viimegi,
et kuulda ära teised osapooled ja et need puudutatud osapooled saaksid
anda oma seisukoha või tuua välja mingid asjaolud, millest meie pole
teadlikud. Juhul kui mingil põhjusel selline lahendusvariant on täiesti
välistatud, eks siis peame otsima teistsuguseid ja võib-olla ka kallimaid
lahendusi.

Oleme valmis kaaluma ka vajadusel mingeid leevendavaid meetmeid, mis
muudaksid selle lahenduse aktsepteeritavaks ka teile.

Nii palju lisan, et eesmärk on see tee kavandada umbes sarnase laiusega
nagu olemasolev Muide tee ja paigutada ta sinna puude lähedusse, et
võimalikult palju põldu säästa. Ühtlasi ei ole välistatud, et tekib
võimalus lahendada ära Tiigi ring 5 kinnistu (83101:003:0462) juurdepääsu
küsimus, kelle ainus juurdepääs on praegusel hetkel samuti vaid läbi
loomakasvatusfarmi. Raske öelda, kas see on probleem, aga Muide talu
omanik juba mulle helistas ja juhtis sellele tähelepanu.

Olen valmis ka vajadusel kohtuma, et arutada, kui vajalikuks peate. Ja
kindlasti olen valmis ära kuulama mistahes mõtted või arvamused.

Lõpuks on kindlasti vajalik ka kirjalik seisukoht, kus võiks olla kõik
oluline kirja pandud.

Parimat

Tiit Vunk

Transpordiamet

Projekteerimise osakonna projektijuht

59185199

From: Tartu Agro AS <[email-masked] <mailto:[email-masked]> >
Sent: Wednesday, January 14, 2026 10:30 AM
To: Tiit Vunk <[email-masked]
<mailto:[email-masked]> >
Subject: Teie viide: 8-1/21-003/511-1 (Muide tee ühenduse rajamise
projekteerimistingimuste menetlusse kaasamine)

Tere!

Saime Teilt kirja, kus plaanite tee projekteerimist kinnistule
79301:001:0319. Hetkel kasutab Tartu Agro AS seda kinnistut noorloomade
karjatamiseks ja on teinud seda aastakümneid. Loomad vajavad rahulikku
keskkonda, sellepärast on aegade jooksul sinna püsirohumaa rajatud, et
loomade heaolu oleks tagatud. Kinnistu 83101:003:0462 ja uue
projekteeritava tee vahele jääb minimaalne ala, mis ei võimalda meil
senist tegevust sihipäraseselt jätkata. Lisaks annan täiendavalt teada, et
teetrajektoori alasse jääv maa-ala on liigniiske.

Tiigi ringi poolsesse külge jäävasse piirkonda on valminud projekt vee- ja
kanalisatsioonitrasside rajamiseks, mis jääks uues situatsioonis
projekteeritava tee alla.

Tunneme huvi, kas probleemi lahendamiseks on ka muid alternatiivseid
lahendusi. Küsime, kuidas olete mõelnud lahendada Sepasalu kinnistu
(79301:01:1450) juurdepääsu uus tekkivas situatsioonis?

Ootame teie tagasisidet, et oleks võimalik oma seisukoht lõplikult
kujundada.

Lugupidamisega

Andres Härm
Tartu Agro AS juhataja
50 499 58